Vodafone1
వొడాఫోన్‌కు తగ్గిన లాభాలు
ముంబయి, మే 18: దేశంలోని రెంటో అతిపెద్ద టెలి కాం సేవలసంస్థ వొడాఫోన్‌ రాబడులు గణనీయం గా తగ్గాయి. 10.2శాతం క్షీణించాయి. నిర్వహణ లాభం 11,784 కోట్లుగా ఉంది. ఎక్కువగా రిల యన్స్‌ జియో నుంచి ఎదురవుతున్న గట్టిపోటీయే నిర్వహణ రాబడులు తగ్గడానికి కారణం అయ్యా యి. ఉచిత ఆఫర్లు, డిస్కౌంట్‌ ప్లాన్లతో ఆర్‌జియో మార్కెట్‌లో ప్రకంపలు సృష్టిస్తున్నందున ఈ ప్రభావం వొడాఫోన్‌పై కూడా చూపించింది. వొడా ఫోన్‌ నిర్వహణ లాభం గత ఏడాది 13,115 కోట్లు గా ఉంటే ఈ ఏడాది గణనీయంగా తగ్గింది అయితే డేటా విభాగంలో స్థిరమైన పనితీరు కారణంగా కొత్తచందాదారులు వచ్చారు.
కంపెనీ సేవల రాబ డులు కూడా స్వల్పంగా తగ్గింది. 0.5శాతం తగ్గి 42,956 కోట్లకుచేరింది. అదే గతఏడాది 43,169 కోట్లకు చేరింది. ముఖేష్‌ అంబానీ ఆధ్వర్యంలోని రిలయన్స్‌జియో టెలికాం రంగంలోని మొత్తం ఆపరేటర్ల ఆర్థిక పరిపుష్టిని దెబ్బతీసిందనే అంచనా. భారతి ఎయిర్‌టెల్‌, ఐడియాసెల్యులర్‌లు కూడా ఇందుకు తక్కువేమీ దెబ్బతినలేదు. ఐడియా సెల్యులర్‌తో విలీనం ప్రతిపాదన ప్రకటించిన తర్వా త డేటా రాబడులు ఐదుశాతం పెరిగి 8467 కోట్ల కు చేరాయి. గత ఏడాది 8074కోట్ల నుంచి కొత్త పెరిగింది. అలాగే పది మిలియన్ల బ్రాడ్‌బ్యాండ్‌ విని యోగదారులు కొత్తగా వచ్చిచేరారు దీనితో మొత్తం 37.7 మిలియన్ల 3జి/4జి చందాదారులున్నట్లు కంపెనీ ప్రకటించింది. కంపెనీ మొత్తంగా డేటా వినియోగదారులు 66.9 మిలియన్లుగా ఉన్నారు.
సగటు డేటా రాబడి 160 రూపాయల నుంచి 140 రూపాయలకు తగ్గింది. గట్టిపోటీ వాతావరణంలో కూడా సవాళ్లను అధిగమించి స్థిరమైన పనితీరును చూపించామని, 200 మిలియన్ల చందాదారుల మార్క్‌ దాటినట్లుకంపెనీ ఎండి సిఇఒ సునీల్‌ సూద్‌ వెల్లడించారు. చందాదారులు 209 మిలియన్లు అయితే రాబడులు మార్కెట్‌ వాటా 22.7శాతంగా ఉంది. మొత్తంగాచూస్తే వొడాఫోన్‌ సగటు రాబడు లు రూ.158గా ఉన్నాయి. ఇప్పటివరకూ కంపెనీ 8,311 కోట్లు పెట్టుబడులుపెట్టింది. కంపెనీకి నికర రుణభారం 60,200 కోట్లుగా ఉందని అంచనా.